Source: https://podpora.financnasprava.sk/408609-Zv%C3%BD%C5%A1enie-z%C3%A1kladn%C3%A9ho-imania-z-OKF
Timestamp: 2020-05-28 00:54:27+00:00

Document:
Zvýšenie základného imania z OKF
Úvod > Daň z príjmov > Daň z príjmov fyzickej osoby > Príjmy z prevodu obchodného podielu > Stanoviská Finančného riaditeľstva SR > Zvýšenie základného imania z OKF
Daňovník v roku 2018 predal obchodný podiel v obchodnej spoločnosti, ktorý obstaral kúpou v roku 2013. V roku 2017 došlo k zvýšeniu základného imania obchodnej spoločnosti z príspevkov do ostatných kapitálových fondov. Je možné pri príjme z predaja obchodného podielu za výdavok v súlade s § 8 ods. 7 zákona o dani z príjmov považovať okrem obstarávacej ceny vynaloženej na obstaranie obchodného podielu aj skutočne realizovaný príspevok (súčasným majiteľom obchodného podielu) do ostatných kapitálových fondov, z ktorého sa zvýšilo v roku 2017 základné imanie? Je teda možné v tomto prípade považovať príspevok spoločníka do ostatných kapitálových fondov, z ktorého bolo zvýšené základné imanie spoločnosti, za vklad spoločníka do základného imania obchodnej spoločnosti?
Odpoveď zo dňa 9.5.2018
Podľa § 8 ods. 7 zákona o dani z príjmov pri príjmoch podľa ods. 1 písm. e) a f) citovaného ustanovenia sa za výdavok považuje vklad alebo obstarávacia cena podielu, pričom pri podiele na spoločnosti s ručením obmedzeným, komanditnej spoločnosti alebo pri členskom práve družstva získaných dedením alebo darovaním sa vychádza z ceny podľa § 25 ods. 1 písm. c) zákona o dani z príjmov v čase ich nadobudnutia.
Tvorba kapitálových fondov z príspevkov je upravená v § 123 ods. 2 a § 217a Obchodného zákonníka. V zmysle § 768q ods. 2 Obchodného zákonníka sa ustanovenia § 123 ods. 2 a § 217a Obchodného zákonníka použijú len na príspevky do kapitálového fondu s príspevkov poskytnuté po 01.01.2018.
Na účely zákona o dani z príjmov sa s účinnosťou od 01.01.2018 rozumie vkladom
V súlade s vyššie uvedeným príspevok spoločníka do ostatných kapitálových fondov, z ktorého bolo v roku 2017 zvýšené základné imanie spoločnosti, nie je možné považovať za vklad. V súlade s ust. § 8 ods. 7 zákona o dani z príjmov možno vo Vami uvádzanom prípade zdaniteľný príjem z prevodu obchodného podielu podľa § 8 ods. 1 písm. f) zákona o dani z príjmov znížiť len o obstarávaciu cenu vynaloženú na obstaranie obchodného podielu.
»Obchodný podiel nadobudnutý transformáciou a.s. na s.r.o.

References: § 8
 § 8
 § 25
 § 123
 § 217
 § 768
 § 123
 § 217
 § 8
 § 8